ममता के धुर विरोधी और कांग्रेस नेता दीपा दासमुंशी ने मीडिया से कहा, ''यह लोकतंत्र नहीं, बावलेपन का इजहार है.'' तृणमूल कांग्रेस के साथ सत्ता में भागीदार कांग्रेस सावधानी से खुद को इस विवाद से परे रखे हुए है. शहर में घबराहट का माहौल इस कदर था कि बड़ी दीदी के राज्‍य के अपराध जांच विभाग (सीआइडी) से सोशल मीडिया की निगरानी करवाने की योजना की अफवाह चल पड़ी. ओ'ब्रायन ने अपनी नेता के बचाव की कोशिश करने और सीआइडी की अफवाह से इनकार करने का फैसला किया और ट्विटर जंग का मैदान बन गया.